European Economic and Social Committee
Press Release

|  |  |
| --- | --- |
|  | **2017. február** |

**HU**

**A Szabad Waldorf Általános Iskola és Gimnázium DIÁKJAI Magyarország IFJÚSÁGÁNAK KÉPVISELETÉBEN ELMONDJÁK MEGLÁTÁSAIKAT EURÓPA JÖVŐJÉRŐL**

**Joó Kinga, az Európai Gazdasági és Szociális Bizottság tagja meglátogatja a szegedi Szabad Waldorf Általános Iskola és Gimnázium diákjait, hogy felkészítse őket a „*[Your Europe, Your Say](http://www.eesc.europa.eu/?i=portal.en.events-and-activities-your-europe-your-say-2017)*” (YEYS, „A Te Európád, a Te szavad”) című rendezvényre. Ez a rendezvény az európai ifjúság közgyűlése, amelynek keretében 2017. március 30-án és 31-én uniós és tagjelölt országok 33 iskolájának képviselői gyűlnek össze Brüsszelben, az EGSZB székházában, hogy megvitassák Európa jövőjét.**

**Joó Kinga** a márciusi találkozó előtt segíti majd a diákokat és egyik tanárukat abban, hogy válaszokat találjanak néhány fontos, Európával kapcsolatosan napjainkban felmerülő kérdésre:

* Milyen előnyöket és eredményeket tud felmutatni, illetve milyen kudarcokat élt meg az Európai Unió?
* Milyen kihívások és lehetőségek állnak az Európai Unió előtt?
* Milyen jövőt látnak Európa számára az európai fiatalok, és mit tennének azért, hogy az jobb legyen?

**Joó Kinga** február 28-án felvázolja majd a diákoknak a brüsszeli vita menetét, és tájékoztatja őket az EGSZB tevékenységeiről és arról, hogy miként képviseli az EGSZB az európai civil társadalom érdekeit.

A szegedi Szabad Waldorf Általános Iskola és Gimnázium egyike annak a harminchárom iskolának, amelyeket a 28 uniós tagállamból és az 5 tagjelölt országból (Albánia, Törökország, Montenegró, Szerbia és Macedónia Volt Jugoszláv Köztársaság) jelentkezett összesen több mint 680-ból kiválasztottak a részvételre. A diákoknak lehetőségük nyílik majd arra, hogy előterjesszék az EGSZB-tagoknak az Európa jövőjével kapcsolatos ajánlásaikat. A kétnapos rendezvény végén a diákok megszavazzák, hogy véleményük szerint melyik három javaslat képes a legeredményesebben megváltoztatni Európa jövőjét.

Joó Kinga 2010 óta az EGSZB tagja, és az intézményen belül a III. Csoportot képviseli.

**További információkért kérjük, forduljon kollégáinkhoz:**

Milen Minchev, Sajtóosztály

E-mail: [press@eesc.europa.eu](mailto:press@eesc.europa.eu?subject=Tov%C3%A1bbi%20t%C3%A1j%C3%A9koztat%C3%A1st%20k%C3%A9rek)

Tel: +32 2 546 8753

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Az Európai Gazdasági és Szociális Bizottság a szervezett civil társadalom különböző gazdasági és társadalmi alkotóelemeit képviselő tanácsadó intézményi szerv, amelyet a Római Szerződés hozott létre 1957-ben. Tanácsadó szerepe révén tagjai – s így az általuk képviselt szervezetek – részt vehetnek az uniós döntéshozatal folyamatában. Az EGSZB 350 tagot számlál szerte Európából, akiket az Európai Unió Tanácsa nevez ki.*

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***